Pain of Salvation

Pain Of Salvation (בתרגום חופשי לעברית: כאב הישועה) היא להקת מטאל מתקדם שוודית שהוקמה בשנת 1984. הלהקה הוקמה לראשונה בשם "Reality" על ידי דניאל גילדנלואו, כשהיה בן 11. השם שונה בשנת 1991 ל "Pain of Salvation". ב-1997 יצא אלבום הבכורה של הלהקה, "Entropia". האלבום עוסק ביחסים ובהשפעה של מלחמה על המשפחה. ב-1998 יצא האלבום השני, "One Hour By The Concrete Lake" העוסק בפסולת גרעינית, בהתכלות המשאבים בכדור הארץ, תעשיית הנשק. שמו של האלבום הוא אזכור לאגם קרצ'אי שבהרי אורל ברוסיה, אשר שימש כאתר הטמנה לפסולת גרעינית, כך ששהייה של כשעה ליד האגם, הממולא בבטון, תגרום למוות מקרינה רדיואקטיבית. אלבומה השלישי של הלהקה, יצא בשנת 2000, בשם: "The Perfect Element pt.1". הוא עוסק בפרט, בהשפעה של העבר עליו, ובמיוחד ההשפעה של אירועים מהילדות של האדם. זהו אלבום לא גמור, שתוכנן להיות חלק ראשון מתוך שלושה אלבומים בעלי אותו קונספט. האלבום זכה להצלחה רבה, ונחשב כחלק מפסגת היצירה של הלהקה. בשנת 2002 יצא האלבום הרביעי של הלהקה: Remedy Lane, העוסק בחיפוש עצמי. הדעות חלוקות בקרב המעריצים לגבי הבכורה האמנותית בין שני אלבומים אלו. ב-2004 יצא אלבום נוסף בשם Be, העוסק בקיומם של בני האדם והאלוהים. אלבום זה פחות כבד, ומשתתפת בו תזמורת, שמורגשת היטב לאורך האלבום. האלבום, שבו מורגש חסרונו של בסיסט הלהקה לשעבר, קריסטופר גילדנלאו, זכה לביקורות מעורבות ומעריצים רבים התלוננו שהאלבום מתמקד יותר בליריקה ובהדגשת הקונספט מאשר המוזיקה עצמה. האלבום 12:5 שגם יצא ב-2004 הוא אלבום הופעה חיה, ובו מבוצעים עיבודים חדשים אקוסטיים לשירים מאלבומיה האחרים של הלהקה. ללהקה יצא DVD בשנת 2005 בשם "Be Live" ובו מצולמת הופעה של הלהקה אשר מבצעת את האלבום Be במלואו. בשנת 2007 יצא האלבום Scarsick שהוא אלבום הקונספט הממשיך את The Perfect Element, והוא עוסק בנושאים כמו קפיטליזם וחומרנות. סגנונו המוזיקלי של האלבום נוטה יותר לכיוון המטאל ובעל גוון צליל פחות "מתקדם". הסאונד של הלהקה מאופיין במנעד קולי רחב, ובמעברים קיצוניים בין רגשות שונים. כל אלבומי הלהקה הם אלבומי קנספט, והם עוסקים בשלל נושאים כמו המין האנושי, מיניות, מלחמה, ואלוהים. נכון למאי 2020, חברי הלהקה הם: דניאל גילדנלאו - שירה, גיטרה (1984–הווה) גוסטאב היילם - בס, שירת רקע (1992–1994, 2011–הווה) יוהאן הלגרן - גיטרה, שירה (1997–2011, 2017–הווה) ליאו מרגריט - תופים, שירת רקע (2007–הווה) דניאל קרלסון - קלידים, שירת רקע (2011–הווה) חברי להקה לשעבר יואקים סטראנדברג - באס (1984–1990) מיקאל פטרסון - תופים (1984–1989) דניאל מגדיק - גיטרה, שירת רקע (1986–1997) יוהאן לנגל - תופים, שירת רקע (1989–2007) מגנוס יוהאנסון - בס (1990–1992) כריסטופר גילדנלאו - בס, צ'לו, שירת רקע (1994–2006) פרדריק הרמנסון - קלידים, סינתיסייזר (1996–2011) סימון אנדרסון - בס, שירת רקע (2007–2008) רגנר זולברג - גיטרה, שירה, מנדולינה (2011–2013, 2014–2017) מדיה וקבצים בנושא Pain of Salvation בוויקישיתוף אתר האינטרנט הרשמי של Pain of Salvation Pain of Salvation, ברשת החברתית פייסבוק Pain of Salvation, ברשת החברתית אקס (טוויטר) Pain of Salvation, ברשת החברתית אינסטגרם Pain of Salvation, במסד הנתונים הקולנועיים IMDb (באנגלית) Pain of Salvation, באתר אפל מיוזיק (באנגלית) Pain of Salvation, באתר ספוטיפיי Pain of Salvation, באתר סאונדקלאוד (באנגלית) Pain of Salvation, באתר Last.fm (באנגלית) Pain of Salvation, באתר AllMusic (באנגלית) Pain of Salvation, באתר MusicBrainz (באנגלית) Pain of Salvation, להקה באתר Encyclopedia Metallum (באנגלית) Pain of Salvation, באתר דיזר Pain of Salvation, באתר Discogs (באנגלית) Pain of Salvation, באתר Songkick (באנגלית) Pain of Salvation, באתר Genius Pain of Salvation, באתר SecondHandSongs Pain of Salvation, באתר בנדקמפ Pain of Salvation, באתר בילבורד (באנגלית) Pain of Salvation, באתר טיידל (באנגלית) ערך זה הוא קצרמר בנושא מוזיקאים ובנושא שוודים. אתם מוזמנים לתרום לוויקיפדיה ולהרחיב אותו.